એવા ઘણા લોકો છે જેઓ ચાના શોખીન હોય છે અને તેમની સવાર ચા વગર પડતી જ નથી. પરંતુ ઘણી વાર તમારી ચા તમારા માટે પેટની સમસ્યાઓનું કારણ બની જાય છે. ચાથી ગેસ કે અપચાની સમસ્યા સામાન્ય છે, પરંતુ આજે તમે એવી ચા વિશે જાણવા જઈ રહ્યા છો જે પીવાથી તમે તાજગી તો અનુભવશો જ પરંતુ વજન ઘટાડવા અને ડાયાબિટિસ જેવી સમસ્યાઓમાં પણ તમને ફાયદો મળશે. ડુંગળીની ચા ડુંગળીનાં છોતરાંથી બને છે. તેમાં ક્વેરસેટિન નામનું પિગ્મેન્ટ હોય છે. આ પિગ્મેન્ટના અનેક ફાયદા છે. તે લોહીનો ગઠ્ઠો જામવાથી અટકાવે છે. તેનાથી હાઇ બીપીનું જોખમ પણ ઓછું રહે છે. તે ઉપરાંત જો તમને નીંદર ન આવવાની સમસ્યા હોય તો પણ તમારે ડુંગળીની ચા પીવી જોઈએ. પણ તમે કહેશો કે ડુંગળીની ચા બને કેવી રીતે? તો આવો જાણીએ તેને બનાવવાની વિધિ.